Kirjeldus
Sisselõigetega või faasitud külgetega (fluted) trumlitega Colt Army revolvrid on nimetatud revolvrite varane versioon. Tänapäeva kollektsionääride ja huviliste seas tuntakse neid kui McCulloch Colt Army revolvrid.
Pärast Texase välja astumist Ameerika Ühendriikidest 1861. aasta alguses tuli korra hoidmine ja piiride kaitse võtta osariigi elanike enda korraldada. Selleks oli vaja muidugi relvi. Relvade saamiseks pöördus Texase rahvamiilitsa ja korrakaitse juht Benjamin McCulloch oma vana tuttava Samuel Colt’i poole, kellega lepiti kokku 1000 Colt Army revolvri tarne. Kuigi Texas oli sel ajal Unioonist eraldunud ja liitunud Konföderatsiooniga, siis vana tutvuse tõttu ja kuna just omal ajal Texase osariigist tulnud tellimused (Paterson, Walker) võimaldasid Colt’il relvatöösturiks saada ning ilmselt ei maksa välistada rahalist kasumit, siis nõustus Colt neile nimetatud revolvreid müüma. Ligikaudu 1000 selliste faasitud külgedega trumlitega revolvrit smugeldati Texase osariiki läbi Uniooni blokaadi. Tänapäeval on nende revolvrite originaalid küllalt haruldased.
Tehniline: Kaliiber 0.44, terasraam, vintraua pikkus 8″.
Tootja A.Uberti S.p.A.